                                                          Hyttegruppa
Gruppa har bestått av: Leder Sissel Huseby 
Utleie: Torill Myrhaug
Medlemmer: Wenche Hauge, John Lundquist, Erik Windt og Bent Ormestad.
 
Ertehytta åpnet for sesongen 3 september, på “Kom deg ut dagen”, et arrangement som vi samarbeider med Barnas Turlag.
“Ertemarka rundt” feiret 50 år, og vi hadde et felles arrangement med turgruppa. Det var annonsert i HA, og at vi delte ut marsipankake, boller, saft og kaffe til alle turgåere som kom til hytta.
Vi hadde innvielse av oppgradering av kjøkken, nytt handikap- toalett, nye uteleker og grill.
Det kom mellom 400- 500 små og store til denne markeringen.
Leder Kjell holdt tale, og delte ut blomster til Sparebankstiftelsen Halden og Berg Sparebank for støtte til oppgradering av kjøkken.
HA og Sparebankstiftelsen DNB for støtte til nye uteleker.
Fredriksten Rotary for ny grill.
En veldig flott dag i Ertemarka og på hytta, og med HA til stede ble det en fin reportasje i avisa.
“Nissesøndag” den 10 desember ble en vellykket dag. Det var nysnø, og flott vinterstemning. Alle som kom, fikk gratis gløgg og pepperkaker , av Barnas Turlag. Vi grillet pølser på vår nye grill, Karsten lagde julestemning med trekkspillet og den lekende skogsnissen Asbjørn delte ut 97 nisseposer til barna.
HA kom på besøk, så vi fikk en lang reportasje i avisa med mye skryt, og med mange flotte bilder fra dette arrangementet.
Søndagsbesøkende har vært mye bedre enn i 2022, men på torsdager er det stort sett kun de som har trening som kommer inn på hytta. Ved skiføre har det kommet andre besøkende for servering.
Noen av våre hyttevakter har meldt seg ut, men vi har fått flere nye. Det har fungert bra med de som har hatt søndagsvakt.
Litt problemer med oppvaskmaskin, ellers har alt gått bra.
Tusen takk til alle som hjelper til, det gjør at vi kan ha hytta åpen for turgåere.
· Utførte prosjekter:
· Nye salonger og bedre belysning i det 1 rommet.
· Oppgradering av kjøkken med nye fronter, hengsler og benkeplater. Malt vegger og ny belysning.
· Bonet gulvene
· To nye utebord med tak
· Nye lekeapparater
· Vedlikehold av hinderløypa
· Ny grill 
· Diverse innkjøp: Flere kaffe kanner, vannkoker, radio på kjøkken, og div pynt til bordene.
 Hytte-, Vedlikehold- og Løypegruppa har hatt et godt samarbeid om alle prosjektene.

Utleie: 15 dager
18 forespørsmål om leie som ikke var mulig, grunnet stengt eller annet arrangement.

